Kleiner dinge wat verkeerd geloop het byvoorbeeld was, brille wat gebreek het, selfone wat opgepak het en 'n laptop wat met 'n gebreekte skerm op die vloer beland het.
Feit bly staan (sonder enige verwyt, echt waar) op ons ouderdom moet ons regtig mooi na ons geldjies kyk as ons 'n redelike vervullende lewe wil lei.
Ja, ons is deur 'n moeilike jaar en al het ons bietjie nerfaf anderkant uitgekom, het ons baie pret gehad, nuwe dinge belewe, baie lesse geleer en is ons gereed om 2017 vol selfvertroue en moed in te stap. Ons band is deur alles nou nog sterker; ons liefde selfs mooier. Ons is 'n eenheid; 'n verenigde front.
Mag die nuwe jaar, nie net vir ons nie maar ook vir al ons vriende en familie, minder gebroke oomblikke bevat; meer vergewensgesindheid, aanvaarding en onvoorwaardelike liefde vir almal bring. Dan kan 2017 voorwaar 'n groot jaar word, sommer 'n ware Annus Wonderbaarlicus!